钦定古今图书集成/明伦汇编/氏族典/第598卷 > 《郑樵通志》 > 宇文测
## 钦定古今图书集成/明伦汇编/氏族典/第598卷 > 《郑樵通志》 > 宇文测

按《周书宇文测传》，“测字澄镜，太祖之族子也。测性沉
密，少笃学，每旬月不窥户牖。累迁司徒右长史，安东
将军，尚宣武女阳平公主，拜驸马都尉。及魏孝武疑
齐神武有异图，诏测诣太祖言，令密为之备。太祖见
之甚欢，使还，封广川县伯，邑五百户。寻从孝武西迁，
进爵为公。太祖为丞相，以测为右长史。大统四年，拜”
侍中长史。六年，坐事免。寻除大都督，行汾州事。测政
存简惠，颇得民和，时论称之，方于“羊叔子。”八年，加金
紫光禄大夫，转行绥州事。突厥从连谷入寇，去界数
十里，测命积柴纵火，突厥遁走。自是突厥不敢复至。
十年，征拜太子少保。十二年十月，卒于位，时年五十
八。赠本官，谥曰靖。